Energia+eoliana+din+Romania

=Energia eoliana din Romania=

Apariţia pe teritoriul României a centralelor eoliene în următorii ani pare un vis de nerealizat pentru noi, după cum se arată într-un studiu european referitor la strategiile de dezvoltare pentru acest sector. România este menţionată drept una dintre ţările care dezvoltă cel mai încet proiecte eoliene. Mai mult, ţara noastră este inclusă în categoria „altele”, deşi potenţialul eolian al României este comparabil cu cel al Poloniei sau Bulgariei. Studiul se intitulează Strategii de Dezvoltare a Centralelor Eoliene în Europa (2007-2015) şi a fost realizat de Emerging Energy Research – unul din liderii în domeniul consultanţei şi analizei pieţei mondiale de energie. Potrivit cercetării, piaţa de profil va creşte anual, în medie, cu 9GW, ajungându-se în 2015 la o putere instalată de 130 GW, faţă de 28,5 GW cât sunt în prezent instalaţi în centralele eoliene. Aportul României la această creştere este aproape inexistent, în condiţiile în care puterea instalată în centralele hidroelectrice şi cele cu energie regenerabile va creşte până în 2015 cu cel mult 800 de MW.



Parcul eolian de la Orşova
Parcul se situează la limita dintre judeţele Caraş-Severin şi Mehedinţi, între Topleţ şi Orşova, la altitudinea de 380 de metri, unde viteza vântului este de minimum 6,5 metri pe secundă. Directorul firmei care se va ocupa de punerea în funcţiune a parcului, Dinu Buliga, care este şi iniţiatorul proiectului, a spus că acesta se va întinde pe o suprafaţă de 250 de metri pătraţi, iar centralele eoliene vor fi amplasate la 4,5 kilometri de Orşova. Trei astfel de turbine sunt finalizate.



Capacitatea eoliană a României
”Potenţialul României de producţie de energie eoliană este de 14.000 megawaţi. Până în prezent, există cereri pentru o capacitate de 10.000 de megawaţi, din care au fost aprobate cele pentru 2.000 de megawaţi”, a declarat Jean Constantinescu, citat de Agerpres. Capacitatea de producţie de energie eoliană a României este, la ora actuală, sub 20 de megawaţi, iar cea a Germaniei, prin comparaţie, este de 20.000 de megawaţi. În ceea ce priveşte strategiile energetice aplicate până în prezent de România, Jean Constantinescu a precizat că „în ultimii 20 de ani nu au fost sprijinite tehnologiile eficiente în domeniu. Strategia s-a axat pe reabilitarea tehnologiilor existente, deci pe aducerea lor la nivelul deja depăşit. În prezent, România are de două ori mai mult gaz decât ţările europene pentru aceeaşi cantitate de energie”. Jean Constantinescu a mai spus că „strategia actuală, deşi vorbeşte în termeni europeni, nu transpune directivele europene. Nu este o strategie clară, iar din acest motiv există obstacole în implementarea ei”.

Definitie
Energia eoliana este energia continuta de forta vantului ce bate pe suprafata pamantului. Exploatata, ea poate fi transformata in energie mecanica pentru pomparea apei, de exemplu, sau macinarea graului, la mori ce functioneaza cu ajutorul vantului. Prin conectarea unui rotor la un generator electric, turbinele de vant moderne transforma energia eoliana, ce invarte rotorul, in energie electrica.



[|www.gandul.rowww.GazetadeSud.com]